Ügyiratszám: 1491-1/2015

**Látta:**

**JEGYZŐKÖNYV**

**Hajdúszoboszló Város Önkormányzatának**

*Pénzügyi, Gazdasági Bizottság, a Városfejlesztési, Mezőgazdasági Bizottság és a Turisztikai Bizottság 2015. 01. 28-án 1415 órakor kezdődő együttes nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai-Vajna Ferenc terem.

**Jelen vannak a csatolt jelenléti ív szerint**

* **a Pénzügyi, Gazdasági Bizottsági****tagok:** Marosi György Csongor elnök, Harsányi István, Kanizsay György Béla, Kállai István Elek, Juhász Géza, Képíró Ákos, Kolozsvári Csaba, Szabó Marianna.
* **A Városfejlesztési, Mezőgazdasági Bizottság nem Pénzügyi, Gazdasági Bizottsági****tagjai:** Kanizsay Béla,[Orosz János József](http://www.hajduszoboszlo.eu/Hszob/kepviselo.aspx?kepv_id=609)**,** Kovács Károly, Árva Gergő.
* **A Turisztikai Bizottság nem Pénzügyi, Gazdasági Bizottsági****tagjai:** Majoros Petronella, Máté Lajos,Guglenkó Márk Dávid, Szabóné Bordán Róza.

## A Polgármesteri Hivatal részéről jelen vannak: Dr. Sóvágó László polgármester, Dr. Sléder Tamás aljegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Kunkliné Dede Erika egészségügyi, szociális irodavezető helyettes, Szabóné Szabó Mária, Szabó László, Cseri Anita, Molnár Edit.

* **Jelen van továbbá:** a Hungarospa Zrt. képviseletében Czeglédi Gyula vezérigazgató, Kircsi Lajos gazdasági igazgató, a Hajdúszoboszlói Városgazdálkodási Nonprofit Zrt-től Nyéki István vezérigazgató, Zöld Mihály főmérnök, Kovácsné Végh Margit főkönyvelő, a Hajdúszoboszlói Turisztikai Közhasznú Nonprofit Kft. részéről Kabály Zsolt ügyvezető igazgató és Lévay Enikő TDM munkatárs, Kosztinné Nyárfádi Anna könyvelő, a Hajdúszoboszlói Fizetővendéglátók Egyesülete elnöke Pinczésné Loós Vilma.
* **Jegyzőkönyvvezető:** Fehér Adrienn

Marosi György Csongor:

Antalné Tardi Irén nem tud az ülésen részt venni. A jelen lévők létszáma alapján megállapítom, hogy a bizottság határozatképes.

A bizottság 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) tartózkodás és ellenszavazat nélkül elfogadta a kiküldött napirendi pontokat. (a döntéshozatalban 8 fő vett részt).

**1/2015. (I.28.) PGB határozat a napirendi javaslatok elfogadására**

**Hajdúszoboszló Város Önkormányzatának Pénzügyi, Gazdasági Bizottsága a napirendi javaslatokat elfogadta.**

**Napirend**

**A képviselő-testület 2015. január 29-i ülésanyagának véleményezése:**

1. Előterjesztés a Hungarospa Hajdúszoboszlói Zrt. 2015. évi üzleti tervéről. (2. sz. testületi napirend)

Előadó: vezérigazgató

1. Előterjesztés a Hajdúszoboszlói Turisztikai Nonprofit Kft. 2015. évi üzleti tervéről. (3. sz. testületi napirend)

Előadó: ügyvezető

1. Előterjesztés a Hajdúszoboszlói Nonprofit Zrt. 2015. évi üzleti tervéről. (4. sz. testületi napirend)

 Előadó: vezérigazgató

1. Előterjesztés a Városgazdálkodási Nonprofit Zrt. alapító okiratának módosítására. (5. sz. testületi napirend)

Előadó: jegyző

1. Előterjesztés a város szociális ellátó rendszerének változásáról. (9. sz. testületi napirend)

Előadó: egészségügyi-szociális irodavezető-helyettes

1. Előterjesztés képviselői tiszteletdíjra és bizottsági tagsági juttatásra. (10. sz. testületi napirend)

Előadó: alpolgármester

1. Javaslat a 2014. évi költségvetési rendelet módosítására. (11. sz. testületi napirend)

Előadó: irodavezető-főkönyvelő

1. Javaslat a fizető parkolási rendszerről szóló 5/2012. (III.22.) önkormányzati rendelet módosítására. (12. sz. testületi napirend)

Előadó: aljegyző - igazgatási irodavezető

1. Javaslat a közterület-használat, közterület-hasznosítás helyi szabályairól szóló 5/2009. (II.26.) számú önkormányzati rendelet módosítására. (13. sz. testületi napirend)

Előadó: főmérnök

1. Előterjesztés „Otthon Melege Program” támogatásáról. (Egyéni képviselői indítvány)

Előadó: PGB elnök

**Képviselő-testületi napirendben nem szereplő, csak bizottsági anyag:**

1. Előterjesztés az önkormányzat gazdasági ciklusprogramjának elkészítésére

Előadó: jegyző

1. Egyebek

Marosi György Csongor:

A csak Pénzügyi, Gazdasági Bizottsági anyag megtárgyalását előbbre vesszük.

**1. napirend**

***Előterjesztés az önkormányzat gazdasági ciklusprogramjának elkészítésére***

Marosi György Csongor az elnök ismertette az előterjesztésben foglaltakat.

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) tartózkodás és ellenszavazat nélkül elfogadta a javaslatot (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**2/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága az önkormányzat gazdasági ciklusprogramjának elkészítésével, bruttó 250.000 Ft díjért a nyíregyházi MEGAKOM Tanácsadó Irodát bízza meg.**

Határidő: 2015. április 10.

Felelős: jegyző

**2. napirend**

***Előterjesztés a Hungarospa Hajdúszoboszlói Zrt. 2015. évi üzleti tervéről. (2. sz. testületi napirend)***

Czeglédi Gyula:

A nemzetközi pénzvilágban megtörtént rendkívüli intézkedések hatással vannak az üzleti tervünkre. Ez indokolta a tervmódosítás benyújtását.

Marosi György Csongor:

A bizottság bővebben üzletágankénti bontásban szeretné megismerni az üzleti tervet.

Czeglédi Gyula:

Az összefoglaló anyag mögött igen sok mellékszámítás van, mely jelenleg is itt van. Korábban a testület elé üzletágankénti bontásban kerültek az adatok. Nemrég született az a döntés, hogy minden a társaságokkal kapcsolatosan keletkező dokumentum nyilvános és közzé kell tenni a város honlapján. Ezért a beszámolót és az üzleti tervet szűkítettük, hiszen nem minden információ tartozik a versenytársakra.

A CHF/EUR 1,2 árfolyamküszöb eltörlése jelentősen befolyásolta az üzleti tervünket, mely részben realizálódó részben technikai tételként jelenik meg az anyagban. Részben realizált többletbevételekkel és részben technikai tételekkel tudjuk az árfolyamveszteséget ellensúlyozni. A várostól kértük 50%-os a kedvezményt a bérleti díjra és annak megfelelően kevesebb összeg fordul vissza a céghez, így a város költségvetését ez nem fogja negatívan érinteni. A másik technikai tétel a beruházások tételében az erőmű 50 ezres felújítása, ami kifizetésben megjelenik, de költségelszámolást nem eredményez.

Az a terv, hogy a főszezoni árban az előző évhez képest 200 Ft-al emelkedjenek meg a belépőárak.

A felügyelő bizottsággal és a bankunkkal is több esetben egyeztettünk a forintosítás lehetőségeiről. amikor 2008-ban megszületett a döntés az Aqua-Palace megépítéséről, a forinthitel esetében semmilyen szakmai megtérülési számítást nem lehetett volna értelmezni. Most érkeztünk el arra a pontra, hogy a változás szükségessé vált, de ki kell várni, hogy rendeződjön a pénzügyi piac. Ha a forintosítás megtörténik, további kamatcsökkenésre is számíthatunk. Megjelent a hír, hogy kiterjesztik az eddigi két és feles forint hitelt a nagyobb cégekre is. Ennek is lehetnek következményei, nem biztos, hogy ez a megoldás jó, hiszen bizonyos számviteli elszámolás alapján realizálódik a mostani árkülönbözet, ami komoly veszteségbe is tolhatja a társaságot. Levélben megkerestük a folyósító bankunkat az egyoldalú kamatemelés ügyében. Azt gondoljuk, hogy 300-295 Ft alatti CHF-nél érdemes lehet átváltani.

Marosi György Csongor:

Antalné Tardi Irén elnök asszonytól kaptam egy kiegészítő javaslatot, miszerint a felügyelő bizottság elfogadta az üzleti terv javaslatát, de kéri, hogy az első 8 hónap várható eredményének ismeretében lehessen a személyi juttatások emelésének mértékéről dönteni és ezt be kell építeni az üzleti tervükbe.

Kállai István Elek:

2015-benfog-e a Hungarospa kutatás-fejlesztésre költeni?

Czeglédi Gyula:

Jelenleg az üzleti terv nem tartalmaz elkülönített összeget kutatás-fejlesztésre. a Magyar Fürdőszövetségtől olyan információk érkeztek, hogy nagy pénzek foroghatnak a fejlesztésekben. Megkeresés is érkezett a magyarországi fürdők felé, hogy vegyenek részt a kutatásokban, amelynek az a lényege, hogy a világon elfogadott módszerekkel szeretnék kutatni a rendelkezésre álló magyarországi gyógyvizek gyógyító hatását és a jelenleg alkalmazott komplex gyógyászati kezeléseket, majd az eredményeket a marketingre alkalmazva további előnyöket szerezni a magyarországi gyógyhelyeknek és gyógyfürdőknek. A 2014-20-as programhoz kapcsolódóan február elején a minisztériumban lesz egy egyeztetés az idei fejlesztésekre, illetve azon túlmenően a kutatásfejlesztésekre vonatkozóan. Mi is próbálunk egy-egy ilyen programban részt venni, de az eddigi nagy összegeket magukban foglaló programok túl nagy önrészt igényeltek.

Kanizsay Béla:

Aránylag nagyon jónak minősítem mindhárom üzleti tervet. Ebben a bizonytalan helyzetben nem tudhatjuk, hogy mi várható. Bízom benne, hogy a bevétel lehetővé teszi a szeptemberi béremeléseket, akár a dolgozóknak is. Javaslom, fogadjuk el a határozati javaslatokat és tegyenek meg mindent, hogy jól alakuljanak a dolgok.

Szabó Marianna:

Lesznek-e pályázati lehetőségek?

Czeglédi Gyula:

A kutatás-fejlesztésben indult el valami.

Juhász Géza:

Úgy tudom, hogy masszázskrémet gyakorlatilag a József Attila utcai Thermal Hotel gazdasági portáján, ásványvizet pedig csak a hajdúszoboszlói vendéglátó egységekben, üzletekben lehet kapni. Tervezik-e, hogy ezeknek a termékeknek a marketingjét illetve a piaci elhelyezkedését bővítsék?

Czeglédi Gyula:

Egy költségtakarékossági hullám kapcsán döntöttünk úgy, hogy masszázskrémet kezdünk el gyártani, mert sokszorosát fizettük ki, ha a piacon szereztük be. Rájöttünk, hogy rendelkezünk olyan laborral és technológiával, hogy magunk is le tudjuk gyártani.

Az ásványvíznél is ez a koncepció érvényes. A nagy nemzetközi cégekkel nem tudunk versenyezni, helyben viszont igyekszünk minél jobban terjeszteni, inkább reklámhordozó szerepe van. Mivel a bevétel töredéke származik ezekből az értékesítésekből, ezért nem látom értelmét annak, hogy be kelljen szállni erre a piacra. A gyártósor csak az 1-2 milliós kapacitásra lett megtervezve.

Szabóné Bordán Róza:

Az üzleti terv szerint 44 millió forintot terveztek a megjavítása, azonban a módosításban a beruházás tételsoron plusz 45 millió forintot szerepel.

Czeglédi Gyula:

Néhány hónappal ezelőtt épült meg egy gázmotoros erőmű, mely egy önálló beruházás volt 500 milliós bekerüléssel. A megtérülése (3,5 év) túl rövid volt a támogatáshoz, ezért nem tudtunk pályázni, hitelből csináltuk meg. Lényege, hogy a termálvíz metán tartalma egy magyar szabadalom alapján kiszellőztetésre kerül a forró víz-gáz elegyből. Ezzel a technológiával nagyon nagy hatásfokkal lehet kinyerni a gázt. A telepen lehűlő gáz egy vezetéken keresztül az Aqua-Palace melletti erőműbe kerül és ott elégetve elektromos áram és hőenergia termelődik. Ez jelentős megtakarítást eredményez a fedett élményfürdőnek.

Mivel ez a 44 milliós felújítás beruházásnak számít, az arra az évre esedékes összes karbantartási-fenntartási költséget is hozzátettük, és így beruházásként jelenik meg az egész, így a költség oldalunkat tudtuk tehermentesíteni.

Máté Lajos:

Nem tartom szokatlannak, hogy most kéri be az önkormányzat a terveket, inkább az eddigi gyakorlat volt szokatlan, hogy az önkormányzat a május végi beszámolókkal tárgyalta az adott év üzleti tervét. Jónak tartom a mostani gyakorlatot. November 24-én elhatározta a testület az önkormányzati többségi tulajdonú cégek átvilágítását január 15-i határidővel annak érdekében, hogy a gazdálkodásukat jobban megismerhessék és az egyes üzletágak, tevékenységek végzését minősíthessék. Az üzleti terveket az átvizsgálás eredményének hiányában nem tudom érdemileg elbírálni. Javaslatot tennék az üzleti tervek megtárgyalásának halasztására.

Dr. Sóvágó László:

Nem vitatom, hogy van kapcsolat, de nem gondolom, hogy az annyira szoros lenne, hogy megakadályozná a tervek elbírálását.

Marosi György Csongor:

Mivel új képviselők is vannak, jogos kérés, hogy láthassák az egészet. Az üzleti titoknak minősülő részek nem kerülnek nyilvánosságra.

A PGB 6 igen szavazattal (Marosi György Csongor elnök, Kanizsay György Béla, Kállai István Elek, Juhász Géza, Kolozsvári Csaba, Szabó Marianna,) 1 ellenszavazat (Képíró Ákos) és 1 tartózkodás mellett (Harsányi István) elfogadta a módosító javaslatot (a döntéshozatalban 8 fő vett részt) és – a módosító javaslat alapján- a következő határozatot hozta:

**3/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága kéri, hogy a Hungarospa Hajdúszoboszlói Zrt. egészítse ki az üzleti tervét üzletágankénti bontásban. A bizottság az átvilágítás eredményének és az önkormányzat költségvetésének ismeretében a kiegészítéssel egyben tárgyalja meg a következő ülésén az üzleti tervet.**

Határidő: 2015. február 15.

Felelős: vezérigazgató

**3. napirend**

***Előterjesztés a Hajdúszoboszlói Nonprofit Zrt. 2015. évi üzleti tervéről.***

Marosi György Csongor:

Az energiaárnál van egy 40%-os növekedés a 2014 évi tervhez képest. Ez miből adódott?

Kabály Zsolt:

A szöveges magyarázatra idő hiányában nem került sor. A Turisztikai Kft. a pályázat során egy kiszolgáló épületet hozott létre a reptéren, aminek a nyári időszakban többszörös rendezvényi felhasználása lesz. Ennek az energiaköltségére, vízköltségére lett betervezve a plusz 100 000 Ft-os növekmény. A % értékek magasak, da az abszolút értékek nem akkora súlyúak.

Marosi György Csongor:

Eddig kit terheltek a rendezvények költségei?

Nyéki István:

Az önkormányzati rendezvények esetében a költségek az Aero Klubnál maradtak az egyéb hasznosítási bevételek terhére. A más által szervezett rendezvénynél a repülőtér kiszámlázta a szervezőnek.

Kabály Zsolt:

Az épület költségét gondoltam a rendezvény alatt, nem a rendezvény költségét.

Marosi György Csongor:

Igazából annak az épületnek csak akkor van költsége, ha rendezvény van, mert egyébként nincs nyitva.

Máté Lajos:

A nagymértékű növekedéseket meg kellett volna indokolni. A külső könyvelés nem lehet akadály.

Marosi György Csongor:

Mivel csak számokat látunk és nincs szöveges rész, így nem állja meg az üzleti terv fogalmát. Szeretnénk részletesebb és szöveges üzleti tervet látni.

Szabó Marianna:

Turisztikai Kft. pályázati finanszírozása mit jelent, hogyan befolyásolta a két pályázat a cég működését?

Máté Lajos:

Az első körös pályázat lezárult, a második körben belföldi marketing aktivitásra lehetett pályázni. Mivel kifutóban van a pályázat, a finanszírozás ezen módja megszűnik. Ha a színvonalat szeretnénk a marketing tevékenységben megtartani, akkor a költségeket vagy saját bevételből, vagy tagi hozzájárulásból kell majd növelni.

Kabály Zsolt:

Két pályázat volt 50 millió önerejű 71 milliós és 70 millió Ft támogatású 91 milliós összköltségű.

Az első pályázat a megalakulás, és a szervezet felállítása, az április 30-ig kifutó pedig egy fejlesztési pályázat volt, ahol a teljes összköltség 30 %-a lehetett marketing. Kötelező eleme volt az építés, infrastruktúra-fejlesztés. Ezért épült meg a rendezvény kiszolgáló épület a repülőtéren. Az a költségkeret, amit a marketingből tudtunk a belföldi piacon állni és finanszírozni, az a hiányozni fog, ezért készítettünk egy megemelkedett költségű marketingtervet. A hiány pótlását pályázatokból kívánjuk megoldani. A gyógyhelyi fejlesztésekre szánt támogatásokból reméljük, lesznek elérhető források.

Marosi György Csongor:

A kft-nek 500 ezer Ft-ról 3 millió Ft-ra kell növelnie az alaptőkéjét. A tulajdonosoknak rendelkezésére áll ez az összeg?

Kabály Zsolt:

Ez a rendelet már tavaly megjelent, de akkor még nem érvényesítettük. Év végén viszont jeleztük, hogy a tulajdonosok az ez évi tervükbe be tudják venni. Nincs konkrét információ arról, hogy ez mekkora tehet jelent majd nekik.

Kállai István Elek:

Mi indokolja a nyomtatvány irodaszer beszerzés nagymértékű növekedését?

Kabály Zsolt:

Egyik összetevője a nyomtatványköltség. A plakátok, szórólapok nyomtatásához a multifunkcionális nyomtatóba újra szükségessé vált a toner rendelése. Tavaly nem került rá sor, mert az azt megelőző évben nagyobb tételben lett beszerezve, mint ahogy az most is tervben van. Hasonlóan az előző évben lett betervezve, de nem került sor a Turinform Iroda homlokzatának karbantartására. 2015-ben viszont szeretnénk elvégeztetni a festést. Két éves garanciát vállalt a cég, de erre a lefolyásra az nem vonatkozott.

Kállai István Elek:

A cég tevékenysége a beszámolóból nem elég kézzelfogható, részletesebben kellene felvázolni, hogyan épül a 15-ös munka a 14. évre.

Kabály Zsolt:

Két olyan tétel is van, ami jelentősen befolyásolja a társaság tevékenységét és azok az önkormányzati költségvetéstől függnek, amivel még nem rendelkezünk. Ezért nem tudtam a marketingtevékenységeket lebontani, részletezni.

A PGB 7 igen szavazattal (Marosi György Csongor elnök, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) ellenszavazat nélkül és 1 tartózkodás mellett (Harsányi István) elfogadta a módosító javaslatot (a döntéshozatalban 8 fő vett részt) és – a módosító javaslat alapján- a következő határozatot hozta:

**4/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága kéri, hogy a Hajdúszoboszlói Turisztikai Nonprofit Kft. az üzleti tervét dolgozza át, azt kifejtve szöveges melléklettel ellátva februárban hozzá vissza. A bizottság az átvilágítás eredményének és az önkormányzat költségvetésének ismeretében a kiegészítéssel egyben tárgyalja meg a következő ülésén az üzleti tervet.**

Határidő: 2015. február 15.

Felelős: ügyvezető

**4. napirend**

***Előterjesztés a Hajdúszoboszlói Nonprofit Zrt. 2015. évi üzleti tervéről.***

Orosz János József:

A felügyelő bizottság elfogadta az előzetes tervet.

Kállai István Elek:

A szolgáltatások mértéke elég jelentősen növekedett, ebből hogyan realizálódott az eredmény?

Nyéki István:

Az önkormányzat megbízásából történt tavalyi útépítések költségeit takarja. Az ehhez kapcsolódó kötelező feladatokat (forgalomirányítás, táblázás stb.) nem adtunk ki vállalkozóknak, hanem mi magunk végeztük el, a költségük nálunk maradtak. Nemcsak a bevétel, hanem a költségek is emelkedtek. A nonprofitság miatt nem törekszünk komoly eredményre. Amikor az eredmény meghaladja az üzleti tervben rögzített összeget, akkor az önkormányzatnak befizetünk. Az önkormányzat a hulladéklerakási díjból a költségvetésben rögzítettől többet számláz ki, így csökkentve az eredményt és az adót, illetve az önkormányzat kiadásait. A társasági nyereségadón kívül még a Robin Hood-adó hatálya alá is tartozunk.

A 2015. évi terv nem tartalmazza a 2014. évi hulladékszállítási díjat, az a 2014. évi beszámolóban van.

Dr. Sóvágó László:

Több mint 100 millió forintot fizetett az önkormányzat a hulladékszállítás támogatására, melyet egyébként a lakosoknak kellene fizetni. Ez drasztikus áremeléssel járna. A jogszabály adta lehetőséget kihasználva kedvező adózás érdekében élt a társaság és az önkormányzat ezzel a pénzügyi manőverrel, amely a költségvetésből jobban kiderül.

Marosi György Csongor:

Az eladott árúk beszerzési értéke hogy oszlik meg?

Nyéki István:

A költségvetést a könyvelés általános szabályai szerint készítik el, ezért van egy soron több tétel, mely nem befolyásolja az eredmény értékét. Konkrétan 134 millió a gázenergia értéke, 7,9 millió a temetkezési kellékek értékesítése.

Marosi György Csongor:

A távhőszolgáltatást államosítják, ez hogyan érinti bennünket?

Nyéki István:

Az elmúlt napokban jelent meg egy kormányhatározat, amelyben ennek az állami közműszolgáltatónak szolgáltatásra vonatkozóan létre kell hozni egy társaságot és működtetni kell. Szakmai szempontból a jelenlegi szolgáltatók és a fogyasztók közzé épülne be egy szervezet, amely a számlázást, díjbeszedést, kintlévőségek kezelését végezné. Ez a közbenső szolgáltató az előállított hőt a miniszter által meghatározott áron felvásárolná tőlünk, majd szerződéskötés után tovább értékesíti a fogyasztóknak. Jelenleg egy miniszter által kihirdetett ár van meghatározva, ehhez kapunk egy jelentős állami támogatást annak érdekében, hogy lehetőleg 0-s eredményt érjünk el.

Kanizsay György Béla:

Megjelent az a hír, hogy július 1-től jelentős változások következnek be a hulladékszállítás területén. Mennyire tervez ezzel a cég?

Nyéki István:

December 31-én jelent meg a hulladékszállítás végrehajtásáról szóló kormányrendelet, amely sok más változtatás mellett a szelektív gyűjtéssel kapcsolatos kötelezettségeket szabja meg. Azt is meghatározza, hogy a szolgáltatónak július 1-től biztosítani kell mindenki számára a két űrméretű gyűjtőedényzet közötti választási lehetőséget, melyek közül egyiknek 80 literesnek kell lennie. Aki a jegyző által kiadott igazolással igazolja, hogy az ingatlant életvitel szerűen egyedül használja, annak 60 literes űrméretű edényzetet kell felajánlani. A rendelet nem tartalmazza, hogy a jelenlegi 120 literestől eltérő edényeket milyen díjon kell üríteni. Az edény ürítésének költsége nem arányos a mérettel. A lerakással és szállítással járó költségek ugyanannyiak lesznek. Az összes települési hulladék mennyisége sem változik. A 2012 évi, rezsicsökkentéssel csökkentett díjak vannak jelenleg életben. A rendeletmódosítási javaslatainkat megtettük.

Kanizsay Béla:

Miért nem lehet egész éves matricát venni?

Nyéki István:

Az egész éves matricát az év közbeni váratlan díjváltozások, a bizonytalan helyzet miatt nem áruljuk. Fél éven belül kisebb a kockázat.

Dr. Sóvágó László:

Nem kellene most ezzel foglalkozni, mert még sok a bizonytalanság.

Szabóné Bordán Róza:

Van-e lehetőség felmérni, hogy melyik háztartás nem fizet a szemétszállításért. Több háztartásról is tudomásom van, hogy nincs a szolgáltatás megfizetve.

Nyéki István:

Ez már több évre visszanyúló probléma. Jelenleg az egész városra kiterjedő nyilvántartásunk a lakott ingatlanokról a hulladékszállításnál nem áll rendelkezésünkre. Más szolgáltatási ágaknál van ilyen adatunk, de azok felhasználása adatvédelmi okok miatt nem lehetséges. Jelenleg a jogkövető állampolgár bejön és megváltja a kukamatricát. Nekünk is van tudomásunk ilyen ingatlanokról, de nem vagyunk hatóság, nem tudunk eljárni.

Többször felvetettük, hogy érdemes lenne-e a szolgáltatás utólagos számlázására. Egy arra felállított csapat járná a várost, hogy megkössék a szerződést, a szállításért pedig negyedévenként küldenénk a számlát. Jelenleg 6500 ingatlanon váltanak hulladékszállítási szolgáltatást, melyből 4000-4500 kertes ház lakossági matricával, 2000 társasházi lakás pedig konténeres tárolással. Ezzel a módszerrel szélesebb körbe jutna el a szolgáltatás, viszont a költségek is megemelkednének. Kb. 10 millió forintba kerülne az évi négy alkalommal történő számlázás. A kintlévőségek is jelentősen megnövekednének, ezzel szemben a matricás módszernél ilyen nem lehetséges. A behajtás is hosszadalmas folyamat és költséges. Elgondolkodtunk azon, hogy végeztessünk egy terjes felmérést, annak érdekében, hogy általunk szabadon választott adatbázist használhassunk.

Dr. Sléder Tamás:

A megküldött hulladék rendelet módosítási kérelemre a hivatal javaslata egy új rendelet alkotása lesz. A kormányhivatal felhívta a figyelmet a módosításokra. A felkutatás tekintetében próbálunk segíteni.

Dr. Sóvágó László:

Amíg nem tudjuk, mennyit kell fizetni, addig szükségtelennek látom a rendelet alkotását.

Marosi György Csongor:

Megjelent a hír, hogy Hajdúszoboszló város is érintett a hulladékgazdálkodás nyertes pályázatban. Ez mit jelent számunkra?

Nyéki István:

A hivatalos felületeken is olvasható a hír. A pályázat 95 %-os támogatási intenzitású eszközbeszerzésről szól. Azonban nem tudunk konzorciumi csatlakozásról, pályázat beküldéséről. Nem történt megkeresés még, de nyitottak vagyunk a tárgyalásokra.

Kállai István Elek:

2014-ben milyen pályázatokon vettek részt, és 2015-ben tervezik-e?

Nyéki István:

Pályázaton nem vettünk részt, támogatásból megvalósított beruházás a fűtőműben történt 100 %-os támogatásból, melyet a távhőszolgáltatáshoz nyújtott az állam. Egy rendelet szerint, ha a távhőszolgáltatás eredménye több lehet 4 milliónál, akkor a támogatást vissza kell fizetni, vagy beruházásra fordítani. Mi beruházásra fordítjuk a 35 millió forint többletet. 2014-ben egy égőfejet vásároltunk és egy hulladékhő hasznosítót építettünk ki a távozó füstgázok magas hőfoktartományú és alacsony hőfoktartományú hulladékhőjének hasznosítására. Jelenleg a beruházás második szakasza zajlik, hogy az alacsony hőfoktartományú rejtett hőt is felhasználjuk. Ezzel kívánjuk előállítani a használati melegvizet. A közvilágítás a közelmúltban került hozzánk. Ezek fejlesztése az önkormányzat feladata, mi üzemeltetők vagyunk. De ha gazdálkodó szervezetekre vonatkozó pályázat nyílik, akkor nyitottak vagyunk rá. Fejlesztés nemcsak pályázatból, hanem önerőből is történik. Pl. a tömörtő járművekre nagyon ritkán van pályázat, ezeket saját forrásból kell finanszírozni, és az idén szükségessé vált a beszerzése. Ugyanez vonatkozik a telephely infrastruktúra kialakításra, a temetőben egy központi ügyfélfogadó tér kialakítása, a kegyeleti árukat bemutató hely biztosítása a régi ravatalozó épület állagmegóvásával összekapcsolva.

Kállai István Elek:

A használati melegvíz hőközpont kialakítása mit takar?

Nyéki István:

A 2013-14-ben végzett fejlesztések része a 32 éves égőfej kicserélése és füstgáz hőcserélő kiépítése, melyben az alacsony hőfoktatományú gáz is hasznosításra kerül használati melegvíz előállításra. Ehhez az szükséges, hogy a teljes használati melegvíz előállítás a Szurmai u. 9. sz. alatti fűtőműbe bekoncentrálódjon, ahonnan egy külön kiépített vezetéken fog menni csak a használati melegvíz. Így a jelenlegi kétvezetékes helyett négyvezetékes rendszer lesz kiépítve.

A nyári időszakban így nem kell a fűtőrendszerben keringtetni a vizet és kevesebb lesz a veszteség.

A karbantartáshoz nem kellene a használati melegvíz szolgáltatást szüneteltetni. A beruházásnak 2,7 év a megtérülése. Jövőbeli terv, hogy a fűtőmű tetejét napkollektorokkal lefedjük, ami segítené a használati melegvíz előállítását jelentős megtakarítást eredményezve.

A PGB 6 igen szavazattal (Marosi György Csongor elnök, Juhász Géza, Kanizsay György Béla, Kállai István Elek, Kolozsvári Csaba, Szabó Marianna,) 1 ellenszavazattal (Képíró Ákos) és 1 tartózkodás mellett (Harsányi István) elfogadta a módosító javaslatot (a döntéshozatalban 8 fő vett részt) és – a módosító javaslat alapján- a következő határozatot hozta:

**5/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága kéri, hogy a Hajdúszoboszlói Nonprofit Zrt. az üzleti tervét dolgozza át, azt egységes szerkezetben februárban hozzá vissza. A bizottság az átvilágítás eredményének és az önkormányzat költségvetésének ismeretében a kiegészítéssel egyben tárgyalja meg a következő ülésén az üzleti tervet.**

Határidő: 2015. február 15.

Felelős: vezérigazgató

Marosi György Csongor bizottsági elnök 1611 órakor az ülést megszakította, és szünetet rendelt el. 1621 órakor az ülés tovább folytatódott.

**5. napirend**

***Előterjesztés a Városgazdálkodási Nonprofit Zrt. alapító okiratának módosítására***

Nyéki István:

Részben a felügyelőbizottsági tagok visszahívásáról és megválasztásáról szóló határozatszám elírása miatt került sor az alapító okirat módosítás újra tárgyalására, másrészt pedig a cég tevékenységi körét gazdasági okokból bővíteni szükséges.

Marosi György Csongor:

Javítani kell a megbízási határidőket 2019. november 30-ra, hiszen az maximum 5 évre szól.

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) ellenszavazat és tartózkodás nélkül elfogadta a javaslatot (a döntéshozatalban 8 fő vett részt) és – az előterjesztésben foglaltak és a módosító javaslat alapján- a következő határozatot hozta:

**6/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a felügyelő bizottsági tagok megbízási határidejének helyesbítését követően a Hajdúszoboszlói Városgazdálkodási Nonprofit Zártkörűen Működő Részvénytársaság alapító okirata módosításnak, valamint az alapító okirat egységes szerkezetbe foglalt szövegének az előterjesztés mellékletei szerinti elfogadását.**

Határidő: azonnal

Felelős: polgármester, vezérigazgató

**6. napirend**

***Javaslat a fizető parkolási rendszerről szóló 5/2012. (III.22.) önkormányzati rendelet módosítására.***

Dr. Sléder Tamás:

Az egeztetések során felmerült az a probléma, hogy az új 12/A. §-ban nem derül ki egyértelműen a kedvezményezettek köre, ezért az 1. bekezdésben határoztuk volna azt meg. Összefoglalva a parkolási kedvezményezettek körét, az csak magánszemély tulajdonában, illetve üzemeltetésében lévő gépjárművekre és hajdúszoboszlói állandó lakóhellyel, illetve –ha nem rendelkezik állandó lakóhellyel- hajdúszoboszlói ideiglenes lakóhellyel rendelkezőkre vonatkozik.

Marosi György Csongor:

Nem kellene különbséget tenni egyéni vállalkozó és gazdasági társaság között. Az egyéni vállalkozó esetében nem derül ki, hogy a gépkocsi a vállalkozás tulajdonában van, magánszemélyként szerepel a nyilvántartásban. A kedvezményt ki kellene terjeszteni a hajdúszoboszlói vállalkozásokra is, hiszen minden szoboszlóinak ingyenes parkolást ígértünk.

Dr. Sóvágó László:

A gazdasági törvény is különbségeket tesz vállalkozások között, különböző jogokat biztosítva.

Marosi György Csongor:

A Hajdúszoboszlón súlyadót fizetők részesedjenek a kedvezményben.

Dr. Sléder Tamás:

Aki év közben vásárol autót, az nem fizet súlyadót.

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) ellenszavazat és tartózkodás nélkül elfogadta a javaslatot (a döntéshozatalban 8 fő vett részt) és – az előterjesztésben foglaltak és a módosító javaslat alapján- a következő határozatot hozta:

**7/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága egyetért azzal, hogy 2015. február 1-től a József Attila utca eleje (Délibáb Szállodáig), a Mátyás király sétány, Hungarospa Gyógyfürdő téli bejárata előtti tér kivételével, a hajdúszoboszlói személyszállító gépjárművekre parkolási díjat ne fizessenek, a június-július-augusztus nyári hónapok kivételével.**

Határidő: 2015. február 1.

Felelős: jegyző

**7. napirend**

***Javaslat a közterület-használat, közterület-hasznosítás helyi szabályairól szóló 5/2009. (II.26.) számú önkormányzati rendelet módosítására.***

Nyéki István:

Csak a díjfizetés ellenében történő rendeltetéstől eltérő közterület használat engedélyezése kerül az önkormányzathoz, az ingyenesek maradnak a Városgazdálkodási Zrt-nél?

Szilágyiné Pál Gyöngyi:

Az alaprendelet 2. § 2. bekezdése kimondja, hogy a közterület használat szabálya nem terjed ki az országos szintű jogszabállyal szabályozott közterületekre, illetve az önkormányzati szabállyal szabályozott területekre. Mivel a fizető parkolókra vonatkozóan van helyi rendelet, így az a hatályán kívül esik.

Marosi György Csongor:

Az előzetes egyeztetés során minden közterületre vonatkozott. Így kettős szabályozású lesz a területhasznosítás.

Máté Lajos:

Az alaprendeletet kellene kiegészíteni, hogy ne kelljen mind a kettőt visszavonni.

Szilágyiné Pál Gyöngyi:

Az egyeztetések során az Elnök Úr módosítási javaslatot tett arra vonatkozóan, hogy nem szükséges a többi bizottságot bevonni a döntésbe, elegendő Városfejlesztési, Mezőgazdasági Bizottság döntése.

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) ellenszavazat és tartózkodás nélkül elfogadta a javaslatot (a döntéshozatalban 8 fő vett részt) és – az előterjesztésben foglaltak és a módosító javaslat alapján- a következő határozatot hozta:

**8/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága „Az f) pont esetében a rendezvény jellegétől függően az érintett bizottságok (Kulturális, Sport, Nevelési vagy a Turisztikai) egyetértése szükséges a hozzájárulás kiadásához” mondat kivételével támogatja a közterület-használat, közterület-hasznosítás helyi szabályairól szóló 5/2009. (II.26.) számú önkormányzati rendelet módosításait és javasolja a képviselő-testületnek az elfogadását.**

Határidő: 2015. február 15.

Felelős: jegyző

**8. napirend**

***Előterjesztés a város szociális ellátó rendszerének változásáról.***

Kunkliné Dede Erika:

Legalább három ellátási rendszert meg kell szűntetnünk ebben az évben, mely jelentős finanszírozás megvonást von maga után. Minimum 65 millió Ft-ot kell előteremteni ahhoz, hogy a tavalyi szinten fent tudjuk tartani a szociális hálót.

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) ellenszavazat és tartózkodás nélkül elfogadta a javaslatot (a döntéshozatalban 8 fő vett részt) és – az előterjesztésben foglaltak alapján- a következő határozatot hozta:

**9/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága a város szociális ellátó rendszerének változásáról szóló előterjesztést tudomásul veszi.**

Határidő: -

Felelős: jegyző/irodavezető-helyettes

**9. napirend**

***Előterjesztés képviselői tiszteletdíjra és bizottsági tagsági juttatásra.***

Kanizsay Görgy Béla:

Megkülönböztetésnek tartom, hogy a nem képviselő bizottsági tagok kevesebbet kapnak, mint a képviselői tagok, pedig ugyanazt a munkát végzik. A felügyelő bizottsági tagok is a magasabb összeget kapják. Legyen egységesen az alapdíj 45 %-a (bruttó 38.264 Ft) a képviselő és a nem képviselő bizottsági tagok bérezése.

A PGB 1 igen szavazattal (Kanizsay György Béla) ellenszavazat nélkül 7 tartózkodás mellett (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna) nem fogadta el a módosító javaslatot (a döntéshozatalban 8 fő vett részt) és – módosító javaslat alapján- a következő határozatot hozta:

**10/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága nem támogatja, hogy a nem képviselő bizottsági tagok juttatása azonos mértékű legyen a képviselő bizottsági tagok és a felügyelő bizottsági tagok juttatásával.**

Határidő: -

Felelős: -

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) ellenszavazat és tartózkodás nélkül elfogadta a javaslatot (a döntéshozatalban 8 fő vett részt) és – az előterjesztésben foglaltak alapján- a következő határozatot hozta:

**11/2015. (I.28.) PGB határozat**

1. **Hajdúszoboszló Város Önkormányzatának Pénzügyi, Gazdasági Bizottsága támogatja, hogy a képviselő-testület a képviselők juttatásait 2015. január 1-jétől az alábbiak szerint határozza meg.**

**a) Önkormányzati képviselői alapdíj nem változik: 85.030 Ft**

**b) Bizottsági tag díja bizottságonként: az alapdíj 45%-a**

**c) Bizottsági elnökök díja: az alapdíj 90%-a**

**d) Bizottsági elnökhelyettesek díja, amennyiben és ameddig más bizottságokban nem elnökök, illetőleg nem FEB-tagok önkormányzati tulajdonú cégben: a bizottsági tagoknak járó, alapdíj 45%-ának megfelelő díjon felül, további 45%.**

1. **Hajdúszoboszló Város Önkormányzatának Pénzügyi, Gazdasági Bizottsága hogy Hajdúszoboszló Város Önkormányzatának Képviselő-testülete a nem képviselő bizottsági tagok tiszteletdíját 2015. január 1-jétől 25.000 Ft/hó-ban határozza meg.**
2. **Hajdúszoboszló Város Önkormányzatának Pénzügyi, Gazdasági Bizottsága Hajdúszoboszló Város Önkormányzatának Képviselő-testülete az önkormányzati tulajdonú, illetve részben önkormányzati tulajdonú cégek felügyelő bizottságaiba delegáltak számára folyósított tiszteletdíjakat változatlanul hagyja, ezáltal – függetlenül a FEB-ben betöltött funkciójuktól – így továbbra is az alapdíj 45 %-ban, azaz bruttó 38.264,- Ft-ban határozza meg.**

Határidő: azonnal

Felelős: jegyző

**10. napirend**

***Javaslat a 2014. évi költségvetési rendelet módosítására.***

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) ellenszavazat és tartózkodás nélkül elfogadta a javaslatot (a döntéshozatalban 8 fő vett részt) és – az előterjesztésben foglaltak alapján- a következő határozatot hozta:

**12/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a 2014. évi költségvetési rendeletre vonatkozó módosításokat és javasolja a képviselő-testületnek a rendeletmódosítás elfogadását.**

Határidő: azonnal

Felelős: jegyző

**11. napirend**

***Előterjesztés „Otthon Melege Program” támogatásáról.***

Marosi György Csongor ismertette az előterjesztést.

A PGB 8 igen szavazattal (Marosi György Csongor elnök, Harsányi István, Juhász Géza, Kanizsay György Béla, Kállai István Elek, Képíró Ákos, Kolozsvári Csaba, Szabó Marianna,) ellenszavazat és tartózkodás nélkül elfogadta a javaslatot (a döntéshozatalban 8 fő vett részt) és – az előterjesztésben foglaltak alapján- a következő határozatot hozta:

**13/2015. (I.28.) PGB határozat**

**Hajdúszoboszló Város Önkormányzatának Pénzügyi, Gazdasági Bizottsága támogatja a lakossági energetikai pályázatok segítését, az Önerő- Alap működtetéséhez szükséges forrásokat, a 2015. évi költségvetés készítésénél figyelembe veszi.**

Határidő: azonnal

Felelős: Marosi György Csongor

 Pénzügyi, Gazdasági Bizottság elnöke

Egyéb közlendő, bejelentenivaló hiányában Marosi György Csongor bizottsági elnök 1748 órakor az ülést bezárta.

A Bizottság által tárgyalt képviselő-testületi előterjesztések a Képviselő-testület 2015. január 29-ei üléséről készített jegyzőkönyv mellékletét képezik.

**K.m.f.**

**Marosi György Csongor Képíró Ákos**

 ***bizottsági elnök***  ***bizottsági tag***

**Fehér Adrienn**

 ***jegyzőkönyvvezető***